jkorsvik/nowiki_second_scrape_merged huggingface dataset:
Birgitte Lersbryggen

Birgitte Lersbryggen (født 21. februar 1975) er en norsk ishockey-, fotball- og innebandyspiller.
Birgitte Lersbryggen har vunnet SM-gull i innebandy med Balrog i 2000, 2001, 2003 og 2004 og vant Eliteseriens (SSL) poengliga i 2002. Lersbryggen var også sentral da klubben vant Europacupen tre ganger Hun har også vunnet NM-gull med Tunet i 1995 og 1996, og vant både poengligaen og ble kåret til Årets spiller i 1999 i den norske eliteserien. Hun oppnådde 73 poeng (44 mål + 29 målgivende pasninger) på 51 internasjonale kamper for det norske landslaget. Hun debuterte i 1995 og kom på All Star-laget i VM 1997, VM 1999 og VM 2001. I 2005 ble hun tvunget til å avslutte karrieren på toppnivå på grunn av helseproblemer. Hun spiller fortsatt aktivt i svensk 1.divisjon for Råsunda.
Sesongen 2008/2009 har Lersbryggen spilt hockey i Segeltorps IF og vant SM-sølv. Hun har også et nasjonalt mesterskap i ishockey med Farsta fra 1997 og bronsemedaljer med Furuset Hockey 1999 i norske mesterskap. Hun spilte i tillegg på det norske landslaget i OL-kvalifiseringer i november 2008.
Lersbryggen har også spilt seks U-16-kamper i fotball for Norges damelandslag i fotball i 1991. Hun er ekspertkommentator på SVTs hockeysendinger.
Lersbryggen har vært gift med den tidligere Balrog-treneren Bruno Lundberg, som hun har et barn med.


== Klubber ==
InnebandyRåsunda IS 2015-
Älvsjö AIK 2007-2008
Huddinge IBS 2007-2008
Tunet IBK, Norge 1995-2000
UCH Flamatt, Sveits 1997-1998
Balrog Botkyrka / Södertälje NS / Djurgården 1996-2005, 2008-2012HockeySegeltorps IF 2008-2009
Jordal, Norge 2008
Farsta, 1996-1997
Vålerenga Ishockey 1993-1996


== Eksterne lenker ==
http://www.dn.se/sport/ishockey/bollen-blev-till-puck
http://statistik.innebandy.se/ft.aspx?scr=playercareer&fplid=181633
Afroditi Skafida

Afroditi Skafida (gresk: Αφροδίτη Σκαφίδα; født 20. mars 1982) er en gresk friidrettsutøver, som konkurrer i stavsprang.
Skafida har deltatt i to olympiske leker – 2004 i Athen og  2008 i Beijing. Hun gikk i juni 2008 over 4,55 m, og satte dermed gresk rekord. Dette er foreløpig hennes personlige rekord, mens den greske rekorden senere er blitt slått av Nikoleta Kyriakopoulou.


== Referanser ==


== Eksterne lenker ==
(en) Afroditi Skafida – Olympics.com 
(en) Afroditi Skafida – Olympic.org 
(en) Afroditi Skafida – Olympedia 
(en) Afroditi Skafida – Sports-Reference (OL-resultater – arkivert) 
(en) Afroditi Skafida – World Athletics 
(en) Afroditi Skafida – European Athletic Association 
(en) Afroditi Skafida – Track and Field Statistics 
(gr) Afroditi Skafida – Profil på sport.gr
Christian Nicolai Keyser

Christian Nicolai Keyser (født 1798, død 1846) var en norsk teolog. Han var fra 1829 sogneprest i Tveit og fra 1836 professor i teologi ved Det kongelige Frederiks universitet i Kristiania. Han virket like før sin død i 1846 som sogneprest i Aker.
Keyser var som professor opptatt av praktiske spørsmål som organisasjon av skolevesenet. I årene 1839 – 1842 satt han i en komite som skulle revidere Pontoppidans katekismeforklaring, sammen med presten W.A. Wexels og universitetslektor J. Kaurin. Komiteens forklaring ble utgitt i 1843 og ble heftig kritisert fra lekmannshold, fordi den åpnet for omvendelse etter døden.
Christian Nicolai Keyser var sønn av biskop Johan Michael Keyser og bror av historikeren Rudolf Keyser og universitetsbibliotekar Fredrik Wilhelm Keyser, samt fetter av fysikeren og kjemikeren Jens Jacob Keyser.


== Kilder ==
Christian Nicolai Keyser i Store norske leksikon (2011-11-16).
Åsne Havnelid

Åsne Havnelid (født 28. mars 1961) er en norsk organisasjonsleder. Fra 2016 til 2022 var hun administrerende direktør i Norsk Tipping.Hun tok artium i Asker i 1980 og tok graden diplomøkonom (tilsvarende bachelorgrad) ved
Handelsakademiet (nå Handelshøyskolen BI) i 1985. Hun ble ansatt som lærer i alpinsport ved Norges Toppidrettsgymnas i 1985 og var rektor der fra 1988 til 1995. Hun har også arbeidet som daglig leder for Toppidrettssenteret og som assisterende toppidrettssjef under Bjørge Stensbøl i Olympiatoppen. Fra 2004 til 2007 var hun ansatt i SAS Braathens. Fra 2007 til 2011 var hun direktør for ski-VM 2011 i Oslo. Fra 2011 til 2016 var  hun generalsekretær i Norges Røde Kors. Hun har i tillegg en rekke styreverv.
I 2011 ble hun nominert til «Årets Osloborger» av Aftenposten Aften for sitt arbeid i forbindelse med ski-VM 2011.


== Referanser ==
Svenn Eske Kristensen

Svenn Eske Kristensen (født 1. april 1905 i Thisted, død 18. januar 2000) var en dansk arkitekt og kongelig bygningsinspektør 1961–1975. Han var en av de mest produktive funksjonalistiske arkitektene i etterkrigstidens Danmark.
Han ble tildelt Eckersbergmedaljen i 1944 for A/S Schous Fabriker. Han var mottaker av Dannebrogordenen.


== Referanser ==


== Eksterne lenker ==
(da) Svenn Eske Kristensen på Kunstindeks Danmark / Weilbachs Kunstnerleksikon
The Stranglers

The Stranglers er et engelsk punk/rock-band som ble dannet i 1974.
De har aldri holdt seg til en genre, men har vært innom blant annet nyveiv, kunstrock, gothic rock og pop.


== Diskografi ==
Rattus Norvegicus  (1977)
No More Heroes  (1977)
Black and White  (1978)
The Raven  (1979)
The Gospel According to The Meninblack  (1981)
La Folie  (1981)
Feline  (1983)
Aural Sculpture  (1984)
Dreamtime  (1986)
10  (1990)
Stranglers In the Night  (1992)
About Time  (1995)
Written in Red  (1997)
Coup de Grace  (1998)
Norfolk Coast  (2004)
Suite XVI  (2006)
Giants (2012)


== Eksterne lenker ==
(en) Offisielt nettsted 
(en) Offisielt nettsted 
(en) The Stranglers (band) – kategori av bilder, video eller lyd på Commons 
(en) The Stranglers på Internet Movie Database 
(en) The Stranglers på Apple Music 
(en) The Stranglers på Discogs 
(en) The Stranglers på MusicBrainz 
(en) The Stranglers på SoundCloud 
(en) The Stranglers på Spotify 
(en) The Stranglers på Songkick 
(en) The Stranglers på Last.fm 
(en) The Stranglers på Genius — sangtekster 
(en) The Stranglers på AllMusic
Winston Tubman

Winston A. Tubman (født 1941) er en liberisk jurist og politiker. Han har arbeidet mange år som FN-diplomat, har tidligere sittet som landets justisminister, og leder i dag partiet Congress for Democratic Change (CDC). I valget i 2011 stilte han som presidentkandidat, men tapte mot sittende president Ellen Johnson Sirleaf.


== Biografi ==
Tubman er født i Pleebo, Maryland, Liberia i 1941. Hans far utvandret fra USA, mens hans mor er Grebo.Han er nevø av William V.S. Tubman, Liberias president fra 1944 til 1971. Tubman har studert ved London School of Economics, Cambridge University og Harvard University, og startet advokatkontor i 1968. Han fungerte som juridisk rådgiver i sin onkels administrasjon, og 1982-1983 var han justisminister under president Samuel Doe. I 1990 reiste han til USA for Samuel Doe for å forsøke å få amerikanske myndigheter til å gripe inn i den første liberiske borgerkrigen, men mislyktes.Han har mangeårig bakgrunn som FN-diplomat, og 2002 til 2005 var han FNs spesialutsending for Somalia.


== Referanser ==
Erik Varming

Erik Varming (født 26. juli 1942 i Vejle) er en dansk billedhugger. Han er utdannet ved Det Kongelige Danske Kunstakademi i 1960-66.Hans tidligste arbeider var naturalistiske skildringer av dyr og mennesker, men i de senere år har han utviklet seg mer i abstrakt retning og store formater. Av enkeltarbeider kan nevnes utsmykkingen av Grundtvigskirken i Esbjerg i 2009.I 2011 ble han tildelt Eckersbergmedaljen for «sit enestående og konsekvente arbejde med skulpturens væsen.» Varming mottar Statens Kunstfonds hædersydelse.


== Referanser ==


== Eksterne lenker ==
(da) Erik Varming på Kunstindeks Danmark / Weilbachs Kunstnerleksikon
Sju brødre

Sju brødre (finsk: Seitsemän veljestä) er en finsk roman fra 1870 av Aleksis Kivi. Syv brødre var den første romanen som ble skrevet på finsk av en finsk forfatter for et finsk publikum. Den regnes derfor som en hjørnestein i finsk litteraturhistorie. 
I boken følger vi livet til syv brødre gjennom ti år i Jukola, Impivaara og Toukola. Brødrene er Juhani, tvillingene Tuomas og Aapo, Simeoni, tvillingene Timo og Lauri,og Eero. De bor i Jukola sammen med sin mor, og etter morens død tvinges de til å vokse opp og bli samfunnstilpassede medborgere.
Romanen kan tolkes som en allegori over problemene som den moderne industrialiseringen ga i form av konflikter mellom middelklassen og de tradisjonelle bøndene gjennom jernbanens fremvekst. Spørsmålet om hvordan uutdannede beboere på landsbygda kan overleve i utviklingen av en urban sivilisasjon og sentralmakt ble et gjennomgangstema i senere finske noveller. 
Boken kom ut på norsk første gang i 1939 med tittelen De syv brødrene oversatt av Johan Borgen, senere oversettelser ved Hartvig Kiran (Sju brør, 1960) og Nøste Kendzior (Sju brødre, 1997).
DevilDriver

DevilDriver er et amerikansk heavy metal-band fra Santa Barbara i California.
Bandet ble startet i 2002 under navnet Deathride, men måtte av opphavsrettslige grunner endre det til DevilDriver, som er bjeller som italienske hekser bruker til å drive bort onde ånder.
Bandet gå først ut et selvtitulert musikkalbum i 2003. Oppfølgeralbumet The Fury of Our Maker's Hand kom i 2005. Bandet ga så ut album i 2007, 2009 og 2011,


== Medlemmer ==
Dez Fafara – vokal
Michael Spreitzer – gitar
Jeff Kendrick – gitar
Jonathan Miller – bass, gitar
John Boecklin – trommer, gitar


== Diskografi ==
2003: DevilDriver
2005: The Fury of Our Maker’s Hand
2007: The Last Kind Words
2009: Pray for Villains
2011: Beast
2013: Winter Kills


== Eksterne lenker ==
(en) DevilDriver – kategori av bilder, video eller lyd på Commons 
(en) DevilDriver på Apple Music 
(en) DevilDriver på Discogs 
(en) DevilDriver på MusicBrainz 
(en) DevilDriver på Encyclopaedia Metallum 
(en) DevilDriver på Spotify 
(en) DevilDriver på Songkick 
(en) DevilDriver på Last.fm 
(en) DevilDriver på AllMusic
Bernt Heiberg (advokat)

Bernt Heiberg (født 1980 i Oslo) er en norsk advokat med møterett for Høyesterett. Heiberg er partner i Elden Advokatfirma AS og sitter i selskapets ledergruppe.
Bernt Heiberg er sønn av advokat Axel Heiberg, sønnesønn av arkitekt Bernt Heiberg og tilhører Heibergslekten.Han ble uteksaminert som jurist fra Universitetet i Oslo i 2013, fikk advokatbevilling i 2016  og ble innvilget møterett for Høyesterett i 2021. Han er medlem av Advokatforeningens lovutvalg for strafferett og straffeprosess.  
Heiberg har vært forsvarer i flere profilerte straffesaker i Norge, herunder i Lime-saken, Bertheussen-saken, «Dronesaken» (mot russeren Andrey Yakunin som hadde flydd drone på Svalbard) og som forsvarer for Kristian Valen. Han var også advokaten til Aisha Shezadi Kausar da hun først ba om å bli hentet hjem fra Al-Roj leiren i Syria, for så å takke nei da UD tilbød henne bistand med retur til Norge.


== Referanser ==
Ursula Reuter Christiansen

Ursula Reuter Christiansen (født 13. februar 1943 i Trier) er en tyskfødt billedhugger og maler som har hatt størstedelen av sitt kunstneriske virke i Danmark. Hun er utdannet ved kunstakademiet i Düsseldorf.
Reuter Christiansen er særlig kjent for sine kvinneskikkelser. Hun har hatt flere separatutstillinger både i Danmark og i utlandet. 
I 2011 ble hun tildelt Eckersbergmedaljen for «hendes væsentlige og konsekvente arbejde som billedkunstner, hendes fortællekraft og hendes kunstneriske bearbejdning af eventyr, myter, poesi og politik.»


== Referanser ==


== Eksterne lenker ==
(en) Ursula Reuter Christiansen på Internet Movie Database 
(da) Ursula Reuter Christiansen på Filmdatabasen 
(da) Ursula Reuter Christiansen på danskfilmogtv.dk 
(en) Ursula Reuter Christiansen hos The Movie Database 
(da) Ursula Reuter Christiansen på Kunstindeks Danmark / Weilbachs Kunstnerleksikon
George Biddell Airy

George Biddell Airy (født 27. juli 1801 i Alnwick, Northumberland, død 2. januar 1892 i London) var en engelsk astronom.
Airy ble professor og direktør for observatoriet i Cambridge i 1828. I 1836–81 virket han som Astronomer Royal i ved Greenwich-observatoriet og i perioden 1871–73 var han samtidig president i Royal Society. Han ble adlet i 1872. 
Airy ga ut Catalogue of 2,156 stars og foretok reduksjonene til måneobservasjoner, som helt siden 1750 hadde blitt gjort ved Greenwich-observatoriet, observerte solformørkelser blant annet i Göteborg i 1851 og tok initiativet til en omfattende engelsk gradmåling. Han utførte også teoretiske studier over gravitasjonen samt en del undersøkelser i fysikk (optikk og magnetisme) og i meteorologi. Airy var representant av Kungliga Vetenskapsakademien fra 1840.


== Referanser ==


== Kilder ==
Airy, sir George Biddel i Nordisk familjebok (2. utgave, 1904)
Università Commerciale Luigi Bocconi

Bocconiuniversitetet (Università Commerciale Luigi Bocconi) er et privat universitet i den sentrale delen av Milano, rett ved Parco Ravizza. Bocconi tilbyr en rekke utdanningsprogrammer innenfor feltene økonomi, ledelse, finans og jus. I henhold til en rekke internasjonale rangeringer, er Bocconiuniversitetet et av de ledende i verden.. I Financial Times-rankingen ble skolen ranket som nummer 3 blant handelshøyskoler i Europa, foran prominente skoler som INSEAD, St. Gallen og Oxford, og er videre kun slått av HEC og London Business School. Grader tilbys både på engelsk og italiensk.


== Referanser ==


== Eksterne lenker ==
(it) Offisielt nettsted 
(en) Offisielt nettsted 
(en) Bocconi University – kategori av bilder, video eller lyd på Commons
Peter Callesen

Peter Callesen (Peter Ravn Callesen) (født 1967 i København) er en dansk kunstner som særlig er kjent for sine papirklipp og rominstallasjoner. I 2010 ble han tildelt Eckersbergmedaljen.


== Referanser ==


== Eksterne lenker ==
Offisielt nettsted 
(en) Peter Callesen – kategori av bilder, video eller lyd på Commons
James Challis

James Challis (født 12. desember 1803, død 3. desember 1882) var en britisk astronom.
Challis ble professor i astronomi i Cambridge i 1836. Han gjorde minst to kjente observasjoner av Neptun, men lyktes aldri med å fastslå at det var en nyoppdaget planet han observerte.


== Referanser ==


== Kilder ==
Svensk uppslagsbok. Lund 1930.
Disney Junior

Disney Junior er en kanal som viser programmer for barn fra 2 til 7 år. Kanalen het tidligere Playhouse Disney, men skiftet navn 10. september 2011. Disney Junior starter kl. 06:00 og avslutter sine sendinger, kl. 19:00. Så starter den opp igjen og fortsetter til kl 06:00.Kanalen startet sine sendinger i august 2005 og ble sendt fra klokken 8 til klokken 12 på Disney Channel. I 2007 begynte den å vise to utvalgte programmer fra kl. 06:00. Senere samme år ble den egen kanal.


== Programmer ==
Faste programmer på Disney Junior er blant andre:

Pysj-heltene
Mikke Mus klubbhus
Små Einsteins
Handy Manny
Higgliby-helter
LazyTown
Stanley
Kaninby
JoJo's sirkus
Mine venner Tigergutt og Brumm
Jake og sjørøverne i Drømmeland
Løvenes garde
Bikuben
Jungelhjul
Tøfferud
Fantasiens flyttefolk
Art Attack
Spesialagent Oso
Henry Kosemonster
Sheriff Callie i Ville Vesten
Mouk


== Eksterne lenker ==
(en) Offisielt nettsted 
(en) Disney Junior – kategori av bilder, video eller lyd på Commons
Cambridge Observatory

Cambridge Observatory er et astronomisk observatorium ved University of Cambridge, øst i England. Observatoriet ble etablert i 1823 og er nå en del av instituttet for astronomi. Den gamle observatoriumbygningen inneholder biblioteket til instituttet for astronomi som har en stor samling av moderne og historiske astronomiske bøker.


== Referanser ==


== Eksterne lenker ==
Nettsiden til instituttet for astronomi
Nettsiden til biblioteket for instituttet for astronomi
Ed Shaughnessy

Edwin Thomas «Ed» Shaughnessy (født 29. januar 1929 i Jersey City, New Jersey, død 24. mai 2013) var en amerikansk trommeslager, best kjent fra The NBC Orchestra på TV-programmet The Tonight Show starring Johnny Carson. Han var gift med sangerinne og skuespiller Ilene Woods, best kjent som stemmen til Disneys Askepott, fra 1963 til hennes død 1. juli 2010.


== Referanser ==


== Eksterne lenker ==
(en) Ed Shaughnessy på Internet Movie Database 
(en) Ed Shaughnessy på Discogs 
(en) Ed Shaughnessy på MusicBrainz 
(en) Ed Shaughnessy på Spotify 
(en) Ed Shaughnessy på Songkick 
(en) Ed Shaughnessy på AllMusic 
Ed Shaughnessy hos drummerworld.com
Buddy Rich and Ed Shaughnessy Play Drums on "The Tonight Show Starring Johnny Carson" – 1978
Refraktor

En refraktor, et refraktorteleskop eller linseteleskop er et dioptrisk teleskop som bruker en optisk linse som sitt objektiv til å danne et bilde. Refraktorteleskopets design har opprinnelig blitt brukt i monokulære kikkerter (for ett øye) og astronomiske teleskoper, men brukes også i andre enheter som (binokulære) kikkerter og kameralinser med stor brennvidde (telelinser).
De to største refraktorteleskopene i verden befinner seg i USA. Den største (tatt i bruk 1897) finnes på Yerkes-observatoriet i Wisconsin, USA. Objektivets diameter er 1,02 m. Den nest største (tatt i bruk 1888) finnes på Lick-observatoriet i California, USA. Objektivets diameter er 0,91 m.


== Se også ==
Galileoskop


== Referanser ==


== Eksterne lenker ==
(en) Refracting telescopes – kategori av bilder, video eller lyd på Commons
Hadia Hosny

Hadia Mohamed Hosny El Said  (arabisk: هادية محمد حسني السعيد; født 30. juli 1988 i Kairo) er en badmintonspiller fra Egypt.
Under Sommer-OL 2008 i Beijing deltok Hadia Hosny i singelturneringen. I første runde beseiret hun Deyanira Angulo fra Mexico med 2–1 i sett, men tapte den etterfølgende kampen mot Petya Nedelcheva fra Canada med 0–2.
Under verdensmesterskapene i badminton 2007 og 2009 ble hun begge ganger slått ut i første runde. I 2010 vant Hadia Hosny Afrikamesterskapet i damesingel og ble nummer to i lagkonkurransen. 
Under Sommer-OL 2020 i Tokyo ble hun utslått i gruppespillet i dobbel.


== Referanser ==


== Eksterne lenker ==
(en) Hadia Hosny – Olympics.com 
(en) Hadia Hosny – Olympic.org 
(en) Hadia Hosny – Olympedia 
(en) Hadia Hosny – Sports-Reference (OL-resultater – arkivert) 
(en) Hadia Hosny – BWF (bwf.tournamentsoftware.com) 
(en) Hadia Hosny – BWF (bwfbadminton.com) 
(en) Hadia Hosny – TheSports.org
Ilda Bengue

Ilda Marie Bengue (født 30. oktober 1974) er en angolansk håndballspiller. Hun deltok i Sommer-OL 2000 i Sydney, og Sommer-OL 2004 i Athen og i VM i håndball 2005. I 2007 deltok hun igjen i VM for Angolas landslag, som kom på en syvendeplass, hvor Bengue scoret 56 mål og ble nummer ni på listen over topscorere. Hun spilte også for Angola under Sommer-OL 2008 i Beijing.


== Eksterne lenker ==
(en) Ilda Bengue – Olympics.com 
(en) Ilda Bengue – Olympic.org 
(en) Ilda Bengue – Olympedia 
(en) Ilda Bengue – Sports-Reference (OL-resultater – arkivert)
Gazipasa lufthavn

Gazipaşa lufthavn (IATA: GZP, ICAO: LTFG) er en internasjonal lufthavn i provinsen Antalya i Tyrkia. Lufthavnen åpnet med innenriksflyvninger i juli 2010 med daglige flyvninger til Istanbul med Bora Jet. I 2011 startet Transavia opp med flyvning til Amsterdam, som var den første internasjonale flyvningen. Lufthavnen ligger ca. 40 minutters kjøring fra Alanya, i motsetning til to timer mellom Alanya og Antalya lufthavn. 3. juli 2012 startet SAS opp med flyvninger til Oslo, og har senere startet ruter Bergen, Stavanger, Stockholm, København og Billund.


== Destinasjoner ==


== Referanser ==


== Eksterne lenker ==
Offisielt nettsted 
(en) Gazipaşa-Alanya Airport – kategori av bilder, video eller lyd på Commons
Geitbåtmuseet

Geitbåtmuseet ligger i Halsa, nærmere bestemt i Valsøyfjord på Engan. Utstillingen består av om lag 40 trebåter. Den eldste båten er fra 1700-tallet. Museet har et eget båtbyggeri som bygger klinkbygde båter.


== Eksterne lenker ==
Norddmøre museum – Geitbåtmuseet
Bureau des longitudes

Bureau des longitudes er en fransk vitenskapelig institusjon, grunnlagt av dekret av 25. juni 1795 og ansvarlig for forbedring av nautisk navigasjon, standardisering av tidsstyring, geodesi og astronomiske observasjoner. I løpet av det 19. århundre var det ansvarlig for synkronisering av klokker over hele verden. Den ble på denne tiden ledet av Dominique François Jean Arago og Henri Poincaré. Institusjonen fungerer nå som et akademi og møtes fremdeles månedlig for å diskutere temaer relatert til astronomi.


== Referanser ==
Hydrogendeuterid

Hydrogendeuterid er et diatomisk molekyl bestående av de to isotopene for hydrogen: hovedisotopen 1H protium og 2H deuterium. Den molekylære formelen er HD.
Bahama Records

Bahama Records AS ble stiftet i 1983 av Sven Hauge som eier og eneaksjonær med Lage Fosheim som varamedlem. 
Ideen bak plateselskapet var at Hauge, som til da hadde jobbet mange år som manager for gruppen Broadway News (vant NM i rock 1979), ønsket å lansere en ny duo bestående av, og i samarbeide med, bandmedlemmene Lage Fossheim og Eivind Rølles. Gruppen fikk navnet The Monroes i 1983. 
Singelen BHRS01 Sunday People var selskapets første utgivelse, og senere kom LP/MC med samme navn. Bahama Records solgte senere rettighetene til The Monroes til plateselskapet EMI London U.K.
I 1984 fikk Hanne Krogh og Hauge kontakt, og sammen med Elisabeth Andreasson ble gruppen Bobbysocks lansert i 1984. Etter at første LP/MC ble lansert i 1984, ble en av låtskriverne Rolf Løvland invitert av NRK til å skrive låt til Melodi Grand Prix i 1985. Sangen La det Swinge, som var Bahama Records andre singel, gikk helt til topps med Bobbysocks i Eurovision Song Contest i Gøteborg 4. mai 1985.
Bahama Records ga ut i 1985 Norges første lydbok, som også er blitt en av de mest solgte gjennom tidene, en verbal innspilling på LP/MC med Per Aabel, der han leser H.C. Andersens eventyr. Bahama Records hadde en rekke utgivelser opp gjennom 1980-årene med bl.a. duoen People med Torstein Bieler og Tore Holm, Gry Jannicke Jarlum og dansebandet Rainbow. Produsent på mange av selskapets utgivelser var Lars Kilevold. De fleste av selskapets utgivelser ble innspilt og mixed i Silence Studio AB i Värmland Sverige med Lars Kilevold som produsent og Anders Lind som tekniker. På slutten av 1980-tallet var selskap også grossist med egen import og distribusjon. Den aktive driften i selskapet ble lagt ned i 1990.
Bahama Records står bak Norges første band-eksport med The Monroes i 1983, Norges første Grand Prix seier med Bobbysocks 1985 og Norges mest solgte verbale innspilling med Per Aabel leser H.C.Andersens eventyr 1985.
Ammoniumhydrosulfid

Ammoniumhydrosulfid er en kjemisk forbindelse med formelen (NH4)SH. Det er saltet avledet fra ammoniakkkation og av hydrosulfidanion. Saltet eksisterer som fargeløse, vannløselige, glimmerholdige krystaller. Sammensetningen oppstår hovedsakelig som en løsning, ikke som faststoff. Den blir laget ved å blande hydrogensulfid og ammoniakk.
Valsøybotn

Valsøybotn er ei grend i Valsøyfjord i Halsa og ligger innerst i Valsøyfjorden. Bosettinga er spredt og består for det meste gardsbruk. Fossdalen Stadion er plassert der. Hvert år bli løpet Botn opp arrangert med startstrek på Fossdalen Stadion. Den årlige Fosskonserten, startet på initiativ av Kolbjørn Botten, arrangeres i Valsøyfossen i Valsøybotn. Det høyeste fjellet i Valsøybotn heter Møkkelfjellet, og er 634 meter høyt.
Elvene Storelva og Sandåa har sine utløp i Valsøybotn.
Botn opp er et terrengløp med start på Fossdalen stadion og avsluttes ved Bottenvannet. Løypa er 3,5 km lang.
Izanagi

Izanagi er sammen med sin kone og yngre søster, Izanami, de eldste skapelsesgudene, i japansk mytologi og shinto. Izanagi, ved sitt fulle navn, kalles både Izanagi-no-mikoto og Izanagi-no-Okami. 
Sammen skapte Izanagi og Izanami øyer, guddommer og Japans forfedre. Da Izanami døde under fødselen av Kagutsuchi , forsøkte Izanagi, uten hell, å bringe henne tilbake fra Yomi (underverdenen). Da Izanagi fant Izanami liggende, så han hennes monstrøse og demoniske tilstand. Hun ble skamfull og sint. Izanami jaktet han med et ønske om å drepe han, med underverdenes demoner til hjelp. Hun mislyktes, men lovte å drepe et tusen av hans folk hver dag. Samtidig sørget Izanagi for at et tusen og fem hundre mennesker skulle fødes hver dag. Da han kom tilbake gav han opphav til solgudinnen Amaterasu fra sitt venstre øye, måneguden Tsukuyomi fra sitt høyre øye og fra nesen kom Susanoo, stormguden.


== Referanser ==